НЧ”Просвета 1905г.” – с.Дебнево, общ.Троян

Отчет за дейността през 2021г.

Българското читалище – Извор на духовност и любознание

„…Българинът се слави с това, че обича празниците, че умее да пее, да танцува и да се весели, защото това го прави по – човечен. Известен е и с това, че тачи и поддържа своите традиции и обичаи.

И с това, че има своя културен феномен – читалището!”

Б И Б Л И О Т Е Ч Н А Д Е Й Н О С Т

Многократно сме подчертавали, че читалищната библиотека е втори образователен център както за децата от селото, така и за тези от съседните села - Добродан,Врабево, Дамяново, Бериево и Гумощник, които се учат в нашето основно училище „Иван Вазов“. Затова ние се стремим да обогатяваме

библиотечния фонд с нови детски книги и енциклопедии, чрез закупуване на нова литература, както и чрез разработване на проекти.

Новата литература която бе зачислена е на стойност от 1287.16 лв.за 96 т. книги. Получихме 5т. дарение от Община Троян на стойност 50лв. , 11т. л-ра на стойност 120.61лв., дарени от ЕТ“Фата – Искра Петрова“- гр.София, 80т. л-ра на стойност 1116.55лв

закупени от ЕТ“Фата – Искра Петрова“по проект към Министерство на културата“Българските библиотеки – съвременни центрове за четене и информираност“. Всички книги, които постъпиха в библиотеката са регистрирани в Инвентарната книга на читалището и са описани в неговия компютър, във връзка със софтуерния продукт АБ - Автоматизирани библиотеки.

Посещенията в библиотеката към края на 2021г. са 711, като 521 от тях са за ползване на компютрите. Заетите библиотечни документи за цялата година са 353. Към 31.12.2021г. библиотечния фонд наброява 11 379т. л-ра.Читалищните членове през 2021г.са 68, като 62 от тях са действителни и 6 спомагателни. Проведени са едно годишно отчетно – изборно събрание и 2 заседания. През отчетния период читалището бе абонирано за в-к ”Троян 21”, „Словото днес”, списанията „ Култура“ и „Вкусотии в чинии“

Цялата 2021г. протече под знака на пандемията от Ковид 19.

Епидемиологичната обстановка и социалната дистанция бяха нещата, с които хората се съобразяваха през цялата година.

Х У Д О Ж Е С Т В Е Н А С А М О Д Е Й Н О С Т

Всички знаем, че дейността на читалището се осъществява в тясно взаимодействие с училището, детската градина, пенсионерския клуб и кметството. Тяхната съвместна дейност породи и следните културни мероприятия през годината:

Новата 2021г. започна с епидемиологична обстановка в страната, която бе до 31 януари, а след това бе удължена до края на м. април, с което бяха съобразени и читалищните дейности.

На 17 февруари снимачен екип от БНТ посети музея, църквата и местността“Калето“, като изготви филм за тях, който бе представен по късно по БНТ.

19 февруари – 148г. безсмъртие – Подреждане на изложба от книги и снимков материал в читалнята, посветени на живота на Васил Левски.

2 март – Факелно шествие, поднасяне на цветя на паметника в църквата и тържествена заря – проверка по случай 143г. от Освобождението на България от Османско иго.

15 април – Посещение на ученици от училището начело с г – н Ганчев. Те се запознаха с книгата на Пейо Дулев“ Край Видима през векове и събития“,с историята на с.Дебнево, както и с експонатите,изложени в музея.

2 май – Празнуване на Великден в църквата“Света Параскева“- конкурс за най – интересно украсено яйце и за най – добър боец.

От 10 до 17 май група от РИМ-Ловеч извърши консервационно – реставрационна дейност в Музея и почистване на всички експонати.

В събота на 15 май виртуозните музиканти от легендарната група Б.Т.Р. заедно с талантливата акордеонистка Вероника Тодорова гостуваха на нашата институция, където бе заснет филм за дейността на читалищата като самобитни културни институции.

На 19.05 бе проведено годишно отчетно – изборно събрание.

24 май – тържество от ОУ“Иван Вазов“по случай Деня на светите братя Кирил и Методий, на българската азбука, просвета и култура и на славянската книжовност.

1 юни – Ден на детето. Читалището организира празника с малки, големи и пораснали деца от училището. Посети ни аниматор от гр.Севлиево. Последваха много песни, танци, забавления и музика.

2 юни – Ученици от училището, предвождани от г-жа Веселка Денчева посетиха читалището. Води се разговор за Христо Ботев – за живота и делото на великия поет и революционер по случай 145г. от гибелта му.

19 юни – отново посещение на ученици от училището начело с г – жа Веселка Денчева.

19 юли – „Да поговорим за Левски…“- литературно четене на откъси от различни произведения, посветени на живота и делото на революционера и националния герой на България - Васил Левски, по случай 184г. от рождението му.

24 юли – с. Орешак – Участие в кулинарния и фолклорен фестивал,организиран от МИГ априлци, Троян и Угърчин „Заедно в Гетсиманската градина“- с много смях,веселие и музика.

7 август – Участие на детска танцова група“Капките“ с ръководител Севин Михайлов в Международния музикален фестива“Там край реката“на местността“ Лъка“, организиран от неповторимата Вероника Тодорова.

3 септември – Организиране на Детски летен празник от танцовия състав“Капките“, начело със Севин Михайлов.

17 декември – Детска група „Мики Маус“ изнесе литературно – музикална програма в ритуалната зала на читалището и заедно със своите детски учителки подреди благотворителен Коледен базар в читалищното фоайе.

Старата 2021 г. бе изпратена на 31 декември вечерта. Площада на читалището бе озвучен с много и разнообразна музика от Аксел Заимов. Точно в полунощ с химна на България бе оповестено настъпването Новата 2022г. Последваха народни хора и танци.

През летните месеци на годината своя доброволчески труд към читалището отдаде ученичката Мартина Койчева, която всеки ден отделяше от времето си, за да го посвети на група деца, обогатявайки знанията им по математика, български език и други учебни предмети. Тук е мястото отново да отдадем своята благодарност и уважение и към читалищния член и деятел – г – жа Веселка Денчева, която от години е в основата на всички празници, юбилеи и мероприятия в читалището и училището. Благодарим ѝ за всеотдайността, новаторските идеи и оригиналността на творческата ѝ мисъл. Без нейното присъствие читалището ни не би било същото. Особено внимание трябва да обърнем и към дейността на ученика Севин Михайлов, който през цялото лято отдаде сили и умения на детския танцов състав“Капките“, учейки ги на народни хора и модерни танци.

С това приключва и скромната ни дейност за 2021г. Тя не би била реалност без подкрепата и помощта на цялото Настоятелство.

През цялата година се постарахме да поддържаме читалищната сграда в приличен вид, съобразно подписания договор с Община Троян. Старата дървена дограма на читалнята бе подменена с нова такава за сумата от 1950лв. Поставени бяха и щори на целия втори етаж на читалищната сграда за около 800 лв. Ако финансовото положение на читалището за 2022г. е добро, ще се извърши подмяна на дограмата и на ритуалната зала.

Това в общи линии е отчетния доклад за дейността на НЧ“Просвета 1905г.“ през изминалата 2021г.

С уважение,

Секретар: Павлина Конишева

17.01.2022г., с. Дебнево